by Coen Slabber · 12/05/2017
Geloof en geestelikheid buite die kerk.
Tradisionele instellings soos die kerk het nie meer die gesag in ons kultuur wat dit in die verlede gehad het nie. In die VSA behoort feitlik die helfte van mense nie meer aan die 'instelling van die kerk nie. Meer mense glo steeds in God, maar beoefen hulle godsdiens buite die mure van die kerk. Barna se navorsing het na hierdie groep wat Jesus maar nie die Kerk lief het nie, verwys. Hulle sê dat hulle geestelik, maar nie godsdienstig is nie.
Hierdie mense verwerp die kerk as instelling, maar sê dat hulle Christene is en dat hulle geloof vir hulle baie belangrik is, maar hulle was die afgelope ses maande nooit in die kerk nie. 8% van hierdie mense het hulle persoonlik aan Jesus Christus toegewy. Hulle sê dat Jesus baie belangrik in hulle lewens is, maar hulle kom nie in die kerk nie.
Barna sê dat hierdie groep 10% van die bevolking uitmaak en groei steeds. 61% is vroue en 80% is tussen die ouderdom van 33 en 70 jaar.
Die ouer geslag is die mense wat nog gereeld eredienste bywoon. Die jonger geslag is die groep wat minder waarskynlik vir hulleself as gelowiges identifiseer.
Ten spyte daarvan dat hulle die kerk verlaat het behou hierdie groep 'n ortodokse siening van God. Hulle glo daar is net een God en dat Hy almagtig, alwetend is, en wat die wêreld vandag steeds beheer, die Skepper van die heelal.
Geestelik, maar nie godsdienstig nie. Ons hoor dit dikwels. Geestelike praktyke beweeg weg van openbare rituele van instellings na die privaat ondervinding van God binne die persoon. Wie is hierdie mense? Wat glo hulle? Barna verdeel hierdie mense in twee groepe;
Diegene wat sê dat hulle geestelik is, maar dat hulle godsdiens nie baie belangrik vir hulle is nie. In baie opsigte is hulle nie godsdienstig nie. 93% het nie 'n erediens die afgelope ses maande bygewoon nie.
Hulle is godsdienstig meer geletterd as die vorige groep. Om aan 'n godsdiensgroep te behoort verander nie hulle praktyke en geloof nie. Hulle God is wel meer abstrak. Net 50% van hulle glo dat daar net een God is en dat Hy alwetend, almagtig en die Skepper van die heelal is.
Wat beteken hierdie bevindings? Hierdie mense – geestelik maar nie godsdienstig nie – is ontnugter deur die kerk en godsdiens. Baie hou vas aan hulle geloof, maar hulle vind geen waarde in die kerk en kerkbywoning nie. Hulle definieer hulle eie grense vir geestelikheid. Dikwels meng hulle praktyke van verskillende godsdienste en tradisies. Volgens alle aanduidings is hierdie groep besig om toe te neem. Kerkleiers moenie hierdie groep verontagsaam nie, Hierdie mense is geestelik nuuskierig en oop.